હવે બન્યું એવું કે મારી નજીક એક ટાબરિયું ઊભું હતું એ પોતાની મસ્તીમાં મનફાવે એમ ગાતું હતું. એનો ઉચ્ચાર હતો : ‘રઘુપતિરાઘવ રાજારામ…. પતિ-પતાવન સીતારામ….’ પહેલાં તો હું સાંભળીને હસી પડ્યો ! પછી થયું કે બાળક ભૂલ કરે તો સ્વાભાવિક છે કે વડીલોએ તેને ભૂલ બતાવીને સાચો શબ્દ શીખવાડવો જોઈએ. મને પણ એમ કરવાનું મન થયું, પરંતુ આ તો સાવ નિર્દોષ ભોળું ભૂલકું ! શિક્ષકે જે શીખવાડ્યું હોય એ પ્રમાણે કેવી શ્રદ્ધાથી બે આંખ મીંચીને એ પોતાના લયમાં લીન થઈ ગયો હતો ! મેં ધ્યાનથી તેને સાંભળ્યા કર્યું…. પતિ-પતાવન સીતારામ…. પતિ-પતાવન સીતારામ…